《怀天界珵师》
明代·金銮

三年不见苇航公，潦倒江湖鬓若蓬。
地远每怜踪迹异，时违应念甲庚同。
惯牵短梦南山雨，频拟疏钟北寺风。
何日重携老居士，石床秋藓坐谈空。

作者简介：明陇西人，侨居南京，字在衡。习歌诗，得江左风致。性俊朗，好游任侠，结交四方豪士，往来维扬两浙间。尝取古词，辨其字句清浊，为一书，为填词者所宗。有《徙倚轩集》。